Ego Petrus, comes Autissiodorensis et Tornodorensis, notum facio tam presentibus quam futuris quod Petrus de Corchum, dedit Deo et Beate-Marie de Reignaco et fratribus ibidem Deo servientibus imperpetuam elemosinam, pro salute anime sue, vineam quam habebat in clauso quod dicitur de Pouzeio, duo, scilicet, arpenta et amplius, necnon et octoginta solidos in censu de Corchum et in redditibus ejusdem ville. Postea, Petrus, miles, filius predicti Petri, dedit predictis fratribus viginti solidos in redditibus predicte ville. Hanc, vero, pecuniam tenebitur reddere quicunque predicte ville de Corchum dominium habebit, medietatem ad festum Sancti-Remigii et aliam medietatem in Ramis-Palmarum. Hoc totum laudavit A., uxor senioris Petri, mater eciam junioris. Hoc eciam laudaverunt fratres juniores: Petri, Manasses et Robinus, et Willermus, et filie sue et frater senioris Petri, Fornerius. Et ut hoc firmius habeatur, ad preces predicti Petri senioris, presentem paginam auctoritate sigilli nostri munivimus. Actum, anno incarnati Verbi Mº CCº quinto.